Plebejus idas

Plebejus idas Lycaenidae familiako tximeleta espezie bat da. Europan, Asian eta Ipar Amerikan aurkitzen da. Europari dagokionez Mediterraneo ertzean ez da aurkitzen, Iberiar penintsulan soilik iparraldean. Euskal Herrian ere ikusten da.

 Taxonomia 
Lineo naturalista suediarrak deskribatu zuen 1761. urtean, Systema Naturae liburuaren.

 Deskribapena 
Tamaina ertaineko tximeleta da, 26-34 mm arteko hegal-zabalera du. Koloreei dagokionez sexu dimorfismo nabarmena du. Arraren hegalen gainaldea urdin-more kolorekoa da eta ertz beltz finak ditu. Atzeko hegalaren azpialdean banda zuria eta laranja ditu eta untu berde-urdin distiratsuak ertzean. Emearen hegalen gainaldea marroi iluna da eta batzuetan distira urdina du. Hegalen azpialdearen oinarrizko kolorea marroia da.

Beldarra berde iluna edo marroi iluna izaten da eta lerro argi eta ilunak ditu luzetara.

 Bizi zikloa 
Helduak uztaila eta abuztuan ikusten dira eta belaunaldi bakarra ateratzen du. Europan egidako ikerketek erakutsi dute Formica eta Lasius generotako inurritegien alboan jartzen dituela arrautzak, izan ere inurriek babesten baitute beldarra eta pupa ere inurritegian edo inurritegi sarrerako harrietan eratzen du. Autore batzuen arabera beldarrak hibernatzen du eta beste batzuen arabera arrautzak.

 Habitata eta elikadura 
Itsas mailatik 1.000 eta 2.000 metro arteko altueran ikusten da Iberiar penintsulan. Malda, zelai, txilardi eta sasitza loretsuetan bizi da.

Helduak Thymus generoko loreetan elikatzen ikusten dira ez dira beldarrak elikatzen diren landareetatik urruntzen. Arrak sarritan lurzoru hezetan biltzen dira kopuru handitan.

 Iruditegia 

 Erreferentziak 

 Kanpo estekak 

Kategoria:Lycaenidae
Kategoria:Euskal Herriko lepidopteroak
Kategoria:Europako lepidopteroak
Kategoria:Asiako lepidopteroak
Kategoria:Amerikako lepidopteroak
Kategoria:Lineok deskribatutako taxonak